
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TERITORIJOS IR JOS DALIES – 
KRETINGOS MIESTO BENDROJO PLANO KEITIMO SPRENDINIŲ
KOREGAVIMO SUPLANUOTOS TERITORIJOS DALYJE PATVIRTINIMO

2023 m. kovo 30 d. Nr. T2-63
Kretinga

[bookmark: _Hlk57672220]Vadovaudamasi Lietuvos Respublikos vietos savivaldos įstatymo 16 straipsnio 2 dalies 32 punktu, Lietuvos Respublikos teritorijų planavimo įstatymo 27 straipsnio 3 ir 6 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 217 ir 234 punktais, atsižvelgdama į Valstybinės teritorijų planavimo ir statybos inspekcijos prie Aplinkos ministerijos Teritorijų planavimo dokumento patikrinimo 2023-03-21 akto Nr. REG269237 išvadą, Kretingos rajono savivaldybės taryba  n u s p r e n d ž i a:
1. Patvirtinti Kretingos rajono teritorijos ir jos dalies – Kretingos miesto bendrojo plano keitimo sprendinių koregavimą suplanuotos teritorijos dalyje (Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje Nr. K-RJ-56-22-337. Sprendinių tekstinė ir grafinė dalys pridedamos).
2. Pavesti planavimo organizatoriui paskelbti informacinį pranešimą apie dokumento patvirtinimą rajono savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje. 
3. Teisės aktą skelbti Teisės aktų registre (TAR) ir savivaldybės interneto svetainėje.

Savivaldybės mero pavaduotoja, 
pavaduojanti savivaldybės merą                                                                              Vitalija Valančiutė 

